Planèt cilik iku benda akasa dudu satelit sing ngupengi Srengéngé, duwé massa sing cukup kanggo bisa mbentuk buletan dhiri nanging durung bisa ngresiki laladan sakupengé.[8] Miturut définisi iki, Tata Surya nduwèni lima planèt cilik: Ceres, Pluto, Haumea, Makemake, lan Eris.[9] Objèk liya sing mungkin bakal diklasifikasikaké minangka planèt cilik ya iku: Sedna, Orcus, lan Quaoar. Planèt cilik sing nduwé orbit ing laladan trans-Neptunus biasané disebut "plutoid".[10] Sisa objèk-objèk liya sabanjuré sing ngiteri Srengéngé ya iku benda cilik Tata Surya.[8]